Il-Kunsill Lokali tan-Naxxar ippublika stqarrija li fiha qal li d-dmir tas-Sindku fil-laqgħa tal-Awtorità tal-Ippjanar dwar l-iżvilupp tal-parkeġġ fiż-żona tat-Trade Fair, in-Naxxar, kien biss li tivvota skont ix-xewqa tal-Kunsill u li kieku vvotat differenti kienet tmur kontra r-rieda tal-Kunsill. F'Diċembru l-Awtorità tal-Ippjanar approvat l-iżvilupp ta' żewġ torrijiet, wieħed ta' disa' sulari u l-ieħor ta' sebgħa, fis-sit fejn kien hemm it-Trade Fair grounds in-Naxxar u li ġie approvat anke mill-Kunsill tal-istess lokalità. Fil-proġett il-ġdid m'hemmx inkluż supermarket u uffiċini iżda jinkludi gym, faċilità ta' spa, 12-il ħanut, 3 ristoranti u childcare centre. Il-proġett se jinkludi wkoll pjazza b'daqs ta' 1,940 metru kwadru. Iż-żewġ torrijiet se jakkomodaw mal-136 appartament u parkeġġ taħt l-art għal 356 vettura u 108 garaxxijiet. Is-Sindku tan-Naxxar ma tirriżenjax, tgħid li dejjem imxiet b'etika Minn dak li kien tħabbar mill-Awtorità tal-Ippjanar kien ġie nnutat li l-Kunsill Lokali tan-Naxxar ivvota favur dan il-proġett. Sitwazzjoni li wasslet lill-Partit Nazzjonalista jitlob lis-Sindku tan-Naxxar Anne Marie Muscat Fenech Adami tirriżenja fid-dawl ta' kunflitt ta' interess mhux dikjarat, kif kien ġie żvelat fil-midja. Is-Sindku kienet ċaħdet il-kunflitt ta' interess meta naqset li tiddikjara lill-kunsill lokali li kienet segretarja ta' kumpanija li hija parzjalment ta' Edwin Mintoff, il-perit wara torri ta' 10 sulari li ivvotat favurih. Il-kandidat Indipendenti, Prof. Arnold Cassola, kien anke talab lill-Kummissarju għall-Istandards, George Hyzler, sabiex jinvestiga lis-Sindku tan-Naxxar li minn naħa tagħha dejjem ċaħdet l-allegazzjonijiet u li dejjem imxiet bi trasparenza u b'etika, filwaqt li flimkien mal-Kunsilliera ħarset l-interessi tal-lokalità u r-residenti. Fid-dawl ta' dan kollu permezz ta' riżoluzzjoni approvata waqt il-laqgħa tal-Kunsill tad-19 ta' Jannar 2022, dwar il-vot li tat is-Sindku waqt il-laqgħa tal-Awtorità tal-Ippjanar fid-9 ta' Diċembru 2021 fir-rigward tal-iżvilupp PA 2427/21, il-Kunsill Lokali ikkonferma li l-vot mogħti fl-imsemmija laqgħa mis-Sindku kien jirrifletti l-opinjoni tal-Kunsill. Saħaq ukoll li l-opinjoni kienet espressa f'diversi laqgħat, inkluż, u b'mod partikulari fil-laqgħa tal-Kunsill numru 33 tas-27 ta' Ottubru 2021. Ġie anke spjegat li l-opinjoni tal-Kunsill ġiet iffurmata wara diversi laqgħat b'mod partikulari laqgħat ta' konsultazzjoni mar-residenti. Is-Sindku tan-Naxxar ma tirriżenjax, tgħid li dejjem imxiet b'etika Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61ec6fe5e9ede_rand.td-a-rec-img{text-align:left}.td_uid_3_61ec6fe5e9ede_rand.td-a-rec-img img{margin:0 auto 0 0}